  Алексей Арзамасцев Анжелика Тихонова корреспондент Куартолэзе шутэтскон но праздник нуналъёсын валче Удмуртиын почта ёзэтъёслэн ужан радлыксы воштӥськоз. Со сярысь удысэтлэн пресс-службаез ивортӥз. 1-тӥ но 9-тӥ куартолэзь элькунысь почта ёзэтъёс понна шутэтскон нуналъёс луозы. 30-тӥ оштолэзе но 8-тӥ куартолэзе дышем ужан вакытсылэсь одӥг часлы вазьгес ворсаськозы. 2-тӥ куартолэзе дышем радлыксыя ужалозы, 3-тӥ куартолэзе – кӧснуналлы чаклам ужан радлыксыя, 10-тӥ куартолэзе – арнянуналлы чаклам ужан радлыксыя. 4-7 куартолэзе дышем радлыкъя ужалозы. Тодэ вайытом, озьы ик куартолэзе шутэтскон но праздник нуналъёсы улосвылысь эмъюртъёслэн ужан радлыксы но воштӥськоз. Тегъёс: Удмуртия почта Мерлык праздникъёс шутэтскон  